Az esküdtszék
Mit csiripol veréb, a mádi,
Arról beszél egész Komádi.
Kovács Mihály komádi ember,
Megáldva birkatürelemmel,
Papucshős ─ szóval ─ mit tagadjuk.
A múlt napon így szólt az »apjuk«:
No, pár napig, Istennek hála,
Itthol marad hű nőm: a Sára.
Kitombolom magam már egyszer,
Milyen jó, ha esküdt az ember!...
Kovács Mihály be is jött másnap,
De csődje lett a számitásnak,
Visszaveté szegényt a vádlott,
Nem lett esküdt, bár erre vágyott.
Hazasétált, mást mit tett volna
S így elmaradt a várt tivornya.
És ott van most, ahol a mádi
─ Erről beszél egész Komádi...
Versek